  Майя Бывальцева Ижкарысь школаосты туэ йылпумъясь 289 пиналъёс дышетсконазы бадӟым азинсконъёссы понна медальёс басьтозы. Со сярысь кар администрацилэн пресс-службаез ивортэ. 2019-тӥ арын Удмуртилэн шоркарысьтыз школаосты 2 сюрс 915 нылъёс но пиос йылпумъязы. «За особые успехи в учении» Росси медальёс (зарни) 218 дышетскисьёс басьтозы, 71-ез – Ижкарлэсь медальёссэ (азвесь). Медаль басьтӥсьёслэн лыдзы туэ 5 адямилы тросгес луиз. Росси медаль школаез «витьёсын» гинэ йылпумъям пиналъёслы сёто. Ижкарлэсь медальзэ басьто дышетскисьёс, кинлэн аттестатаз «ньыльёсыз» кылэсь трос ӧвӧл Азинлыко дышетскисьёсты сӥё-дано ужрад Ижкарысь Нылпи творчествоя дворецын 27-тӥ инвожое ортчоз. Ватсалом, 2018-тӥ арын Удмуртиысь школаосты йылпумъясь 6 сюрс 931 нылъёс но пиос пӧлысь 384-ез умой дышетскемзы понна медален пусъемын. Тодэ вайытом, Ижкарысь 57 номеро школаез йылпумъясь Дарья Мерзлякова кык тодметъёсъя огъя кун экзаменъёсты 100 баллы сётӥз.  Тегъёс: Дышетон Ижкар Удмуртия пиналъёс данъетъёс  